24 iyul kuni Gretsiya qirg‘oqlari yaqinida zilzila qayd etildi. Bu haqda RIA Novosti nashrida xabar berildi. AQSh Gelogiya xizmati ma’lumotlariga ko‘ra, zilzila kuchi 5,2 ballga teng bo‘lgan. Aniqlik kiritilishicha, bu zilzila markazi mamlakat janubi-g‘arbidagi Kefalos shahridan 16 kilometr masofadagi Kos orolida bo‘lgan. Zilzila o‘chog‘i 141,5 km chuqurlikda bo‘lgani aytilgan. Zilzila jabrlanuvchilari haqida ma’lumot berilmagan. Shuningdek, hodisa oqibatida sunami kelib chiqishi ehtimoli haqida ham hech nima deyilmagan.